b'\n_START_ARTICLE_\nYine\n_START_PARAGRAPH_\nPiro (Yine), sna\xc5\xbean indijanski narod nastanjen du\xc5\xbe rijeka R\xc3\xado Urubamba, Ucayali i Madre de Dios u peruanskim departmanima Ucayali, Cusco i Madre de Dios. Sami sebe nazivaju Yine (ljudi). Jezi\xc4\x8dno su najsrodniji Maxinerima i Mashco (Cujare\xc3\xb1o) Indijancima a svi pripadaju porodici arawakan. Narodima Quechua oni su bili poznati pod nazivom Chontaquiro ili "crni zubi", zbog obi\xc4\x8daja bojenja zubiju i desni crnom bojom palme-chonta (peperonia tinctorioides)._NEWLINE_Izvorno su kombinirali agrikulturu sa lovom i ribolovom ,danas se bave i uzgojem stoke ili rade kao drvosje\xc4\x8de. Odje\xc4\x87a se sastojala od neke vrste ko\xc5\xa1ulje za mu\xc5\xa1karce i suknjice za \xc5\xbeene, bojane crno. Luk i strijela, koplje i puhaljka sa otrovnim strelicama bili su glavno oru\xc5\xbeje. Mrtve su sahranjivali sa popudbinom (osobne stvari) u zemljanim podovima pokojnikove ku\xc4\x87e. Populacija im iznosi izme\xc4\x91u 4.000 i 5.000._NEWLINE_NaziviChontaquiro i Simirinch izvorno su mo\xc5\xbeda ozna\xc4\x8davali njihove posebne skupine, od kojih je svaka govorila svojim dijalektom'